Eleccións á Xunta Xeral do Principado de Asturias de 2012

As **eleccións á Xunta Xeral do Principado de Asturias de 2012** celebráronse o 25 de marzo de 2012 para elixir os 45 deputados da IX lexislatura asturiana. Coincidiron coas eleccións andaluzas. O presidente do Principado de Asturias, Francisco Álvarez-Cascos, no cargo desde xullo de 2011, comunicou o adianto das eleccións o 30 de xaneiro de 2012, tras ter estado seis meses no Goberno.

As anteriores eleccións foran convocadas en maio de 2011, podendo o Goberno resultante exercer a súa función como máximo até 2015.

## Candidaturas 
### Partidos con representación parlamentaria 
; Partido Socialista Obrero Español (PSOE)
A Federación Socialista Asturiana (FSA-PSOE) propón de novo o seu secretario xeral, Javier Fernández Fernández, como candidato á presidencia. Nas eleccións de 2011, a candidatura encabezada por Fernández foi a máis votada, aínda que obtivo un escano menos que Foro Asturias debido á división en tres circunscricións.

; Foro de Ciudadanos (FAC)
Foro Asturias, o partido con maior número de escanos na Xunta Xeral saínte, presenta de novo a Francisco Álvarez-Cascos, que foi elixido presidente do Principado tras as eleccións de 2011 e que adiantou as eleccións tras non lograr aprobar os orzamentos de 2012.

; Partido Popular (PP)
O Partido Popular, terceiro partido en escanos da Xunta Xeral saíente, presentou unha candidata nova, Mercedes Fernández "Cherines". Fernández, que foi cabeza de lista do PP por Asturias nas eleccións xerais de 2011, nas que este partido foi o máis votado, substitúe a Isabel Pérez-Espinosa. Fernández é considerada como unha persoa que no seu momento estivo próxima a Francisco Álvarez-Cascos cando aquel militaba no PP.

; Izquierda Unida de Asturias - Izquierda Xunida d'Asturies (IU-IX)
Aínda que durante o período previo á elección formal do candidato considerouse a Gaspar Llamazares, que fora o cabeza de lista de Izquierda Unida por Asturias nas eleccións xerais de 2011, nas que foi elixido deputado, finalmente Izquierda Unida de Asturias (IU-IX) designou como candidato á presidencia a Jesús Iglesias, coordinador da formación en Asturias e que repetía como cabeza de lista.

IU-IX non renovou a súa coalición con Los Verdes de Asturias (agora integrados en Equo) a pesar de terlles ofrecido concorrer de novo en coalición. Segundo Equo, as condicións ofrecidas por IU-IX eran peores que as establecidas nas eleccións de 2011.

; Unión Progreso y Democracia (UPyD)
UPyD tras un proceso de primarias presenta de novo a Ignacio Prendes como candidato, que nas pasadas eleccións autonómicas quedou a uns 500 votos de obter acta de deputado.

### Partidos sen representación parlamentaria 
; Escaños en Blanco (Eb)
; EQUO – Los Verdes de Asturias (Equo-Los Verdes)
Tras descartar a oferta de Izquierda Unida para revalidar a coalición, Los Verdes de Asturias, integrados desde xuño de 2011 en Equo,

; Bloque por Asturies-Unidá Nacionalista Asturiana-Los Verdes-Grupo Verde, Compromisu por Asturies (BA-UNA-LV-GV)
Bloque por Asturies e Unidá Nacionalista Asturiana revalidaron a coalición que presentaron nas anteriores eleccións, ampliándoa esta vez coa coalición Los Verdes-Grupo Verde. Como nas eleccións autonómicas de 2011, Rafa Palacios será o candidato á presidencia e Yolanda Huergo a número dous e portavoz da coalición.
; Partido Animalista Contra o Maltrato Animal (PACMA)
; Partido Comunista dos Pobos de España (PCPE)
; Independientes de Asturias-Hartos.org (IDEAS-Hartos.org)
Independientes de Asturias presenta ao seu presidente, Miguel Ángel Villalba, como candidato á presidencia do Principado, substituíndo o anterior candidato, Juan Morales. Só se presentan nas circunscricións central e occidental.
; Andecha Astur (ANDECHA)
Andecha Astur preséntase ás eleccións utilizando as súas propias siglas, en vez de conformar unha plataforma electoral como fixera en 2011 (Conceyu Abiertu). Arturu Xosé Bermeyu foi o seu cabeza de lista.
; Unión Renovadora Asturiana (URAS)
Para estas eleccións non recuncou a candidatura de Unión Asturianista, formada polo Partido Asturianista (PAS) e a Unión Renovadora Asturiana (URAS), xa que aquel decidiu non concorrer debido a dificultades económicas. A URAS presenta como candidato o seu presidente, Javier López Alonso. 
; Partido Democrático y Constitucional (PDyC)
; Movimiento Social Republicano (MSR)
; Solidaridad y Autogestión Internacionalista (SAIn)
Solidaridad y Autogestión Internacionalista só se presenta na circunscrición central.
; Unificación Comunista de España (UCE)
; Agrupación de Electores Auseva Red (AEAR)
Só se presenta na circunscrición oriental.
; Partido Humanista (PH)
O Partido Humanista non se presenta na circunscrición central.
; Partido da Terra Eo-Navia (PT)
O Partido da Terra Eo-Navia só se presenta na circunscrición occidental, sendo unha candidatura centrada na comarca do Eo-Navia. Ánxel Suárez será o seu cabeza de lista.
; Partido Familia y Vida (PFyV)
O Partido Familia y Vida só se presenta na circunscrición oriental.

## Sondaxes electorais 
As distintos sondaxes electorais, con estimación dos deputados obtidos polas candidaturas, publicados polos medios de comunicación foron:

Nota: 1-Non ten en conta a división de Asturias en tres circunscricións electorais

## Resultados 

a Nas anteriores eleccións, Izquierda Unida e Los Verdes (agora integrados en Equo) concorreron en coalición.

### Voto CERA 
O PSOE obtivo a vitoria no voto do CERA, co 47,11%; o PP obtivo o 22,27%, FAC o 12,38%, IU o 9,96% e UPyD o 2,60%.

## Votación de investidura 
O candidato socialista, Javier Fernández, foi o único candidato proposto polos grupos parlamentarios a Presidente do Principado de Asturias, o que garantía a súa elección. Foi elixido, en primeira convocatoria, o 23 de maio de 2012 por maioría absoluta, co apoio de 23 deputados da Cámara, os 17 do seu grupo parlamentario, os 5 de IU e o de UPyD. Os parlamentarios de FAC e PP abstivéronse.

## Notas 
## Véxase tamén 
### Ligazóns externas 
* Resultados das eleccións á Xunta Xeral do Principado de Asturias de 2012. Web do Goberno do Principado de Asturias.
*